MApN avertizează asupra dezinformărilor masive pe TikTok și Facebook privind legea „anti-drone”. „Se încearcă inducerea panicii”
Ministerul Apărării Naționale a avertizat referitor la două proiecte de lege adoptate de Camera Deputaților, cel prin care Armata va putea doborî dronele care intră în spațiul aerian al României, chiar și pe timp de pace, și cel privind desfășurarea pe timp de pace a misiunilor militare în țară, că au apărut dezinformări masive pe TikTok și Facebook. MApN spune că printre afirmațiile false ar fi că cetățenii României vor fi trimiși să lupte în Ucraina, adoptarea proiectelor va însemna că Parlamentul va vota instaurarea unei dictaturi militare sau comanda Armatei va fi cedată către armate străine, NATO sau Bruxelles.